የሰሜን ኮሪያ ፕሬዝዳንት ኪም ጆንግ ኡን በቻይና መቆየታቸዉ ተገለጸ
የሰሜን ኮርያዉ ፕሬዝዳንት ኪም ጆንግ ኡን በቻይና ቤጂንግ ስለመቆየታቸዉ ሁለቱም ሀገራት ማረጋገጫ ሰጥቷል።ሰሞኑን በጭምጭምታና በጥርጣሬ ዉስጥ የነበረዉ ወሬ እዉነታነቱ ተረጋግጧል።የአለማችን ወጣቱና አወዛጋቢዉ መሪ የሰሜን ኮርያዉ ኪም ጆንግ ኡን በቻይና ነበሩ። ሰዉየዉ በፈረንጆቹ 2011 ወደ መንበረ ስልጣን ከመጡ በኋላ የመጀመሪያዉን የዉጭ ጉብኝት ማድረጋቸዉ ነዉ።ፕሬዝዳንት ኪም ከምእራባዊያኑ እየደረሱባቸዉ ባሉ ጫናዎች ምክኒያት መለሳለሶችን እያሳዩ መምጣታቸዉ ነዉ የሚነገረዉ፡፡ ባለፈዉ በደቡብ ኮርያ በተካሄደዉ የኦሎምፒክ ዉድድር አትሌቶቻቸዉን ልከዉ በአንድ ሰንደቅ አላማ ስር ከደቡቦቹ ጋር መሳታፋቸዉ ማሳያ መሆን ይችላል።ኪም ከአዛዉንቱ አቻቸው ዶናልድ ትራምፕ ጋር ለመመካከር ቀጠሮ መያዛቸዉም ሌላዉ የሰዉየዉን መለሳለስ የሚያሳይ ሳይሆን አልቀረም።በርግጥ አንዳንድ የፖለቲካ ተንታኞች እንደሚሉት ኪም የብልጠት አካሄድን እየሄዱ ነዉ ይላሉ። ምክኒያቱም ሰውየዉ ለተያያዙት የኒዉክለር ግንባታ ግዜ በመግዛት ላይ ናቸዉ የሚል።ያም ሆነ ይህ ፕሬዝዳንት ኪም የዲፕሎማሲ አካሄዳቸዉን ያለሳለሱት ይመስላሉ። እሁድ እለት በቻይና መገኘታቸዉም ይህንኑ ያሳብቃል።በርካታ የአለም ብዙሃን መገናኛዎች ማክሰኞ እለት ኪም የሚጓጓዙባት ልዩ ባቡር በቤጂንግ የባቡር ጣቢያ ስለመታየቷ በስፋት ዘግበዉ ፕሬዝዳንት ኪምም በቻይና ሳይገኙ እንዳልቀረ ግምታቸዉ ሲያሰፍሩ ነበር።ሆኖም የቻይናና ኮርያ መንግስት በርግጥም ኪም በቤጂንግ ስለመገኘታቸዉ ይፋ አድርገዋል። የቻይናዉ የዜና አገልግሎት ሽኑዋ ሁለቱ መሪዎች ስኬታማ የተባለለትን ዉይይት ማድረጋቸዉን ዘግቧል።ሚስተር ኪም በቀጣዩ ሚያዝያ ወር ላይ ከደቡብ ኮርያዉ አቻቸዉ ፕሬዝዳንት ሙን ጄ ኢን ጋር ለመገናኘትና የአሜሪካን የፕሬዝዳንት ቦታ ከያዙ በኋላ ሲዝቱባቸዉ ከነበሩት ዶናልድ ትራምፕ ጋር ደግሞ ቀጣዩ ግንቦት ወር ለመገናኘት ቀጠሮ አላቸው።ቻይና የሰሜን ኮርያ ሁነኛ የምጣኔ ሀብትና የንግድ አጋር በመሆኗ ከሁለቱ ሀገራት መሪዎች ጋር ለመወያየት ከመወሰኗዋ በፊት እንኳን ፕሬዝዳንት ኪም ቻይናን ሳያማክሩ እንዳልቀሩ ይገመታል።የፕሬዝዳንቱ የቤጂንግ ጉብኝት ሀገሪቱ ቀጣይ ለምታደርጋቸዉ የዲፕሎማሲ ጉዞ አንድ እርምጃ ወደተሻለ ደረጃ ያራመዳት መሆኑ ነዉ የተነገረዉ።መሪዎቹ በቤጂንግ ባደረጉት ዉይይት ወቅት ፕሬዝዳንት ኪም ሀገራቸዉ የያዘችዉን የኒዉክለር ማበልፀግ ሂደት እንደምታቆመዉ ለቻይናዉ አቻቸዉ መግለፃቸዉ የተነገረ ሲሆን ነገር ግን ይህ የሚሆነዉ እኛ በምናደርገዉ ጥረት ላይ ደቡብ ኮርያና አሜሪካ የበኩላቸዉን ጥረትና ድጋፍ ካደረጉና በጎ ምላሸ ከሰጡን ብቻ ይሆናል ሲሉ ኪም አክለዋል።ለሰላምና መረጋጋት ሀገራቱ ምቹ የሆነ ሁኔታን መፍጠር የሚችሉ ከሆነ በርግጥም የኮርያ ባህረ ሰላጤ ሰላሙን ያገኛል ሲሉ መደመጣቸዉን የቻይናዉ ዜና አገልግሎት ሽኑዋን ጠቅሶ አልጀዚራ ዘግቧል።በተጨማሪም ፕሬዝዳንት ኪም ከአሜሪካ ጋር ያደርጋሉ የተባለዉን ዉይይት በተመለከተ ፍላጎታቸዉን ይፋ አድርገዋል። ይህም በጉዳዩ ላይ ከሰሜን ኮርያ የተሰጠ የመጀመሪያዉ ይፋዊ መግለጫ መሆኑ ነዉ የተገለጸዉ።ከኋይት ሀዉስ የወጣ መረጃ እንደሚያመለክተዉ ቻይና የኪም የቻይና ጉብኝት ለአሜሪካ ባለስልጣናት ማክሰኞ እለት ማሳወቋ ተሰምቷል።የሰሜን ኮርያዉ የዜና 